Ֆագներ Կոնսերվա Լեմոս

Ֆագներ Կոնսերվա Լեմոս (պորտ.՝ Fagner Conserva Lemos, հունիսի 11, 1989(1989-06-11), Սան Պաուլո, Բրազիլիա), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Կորինտիանսի և Բրազիլիայի ազգային հավաքականի կազմում։ Խաղում է աջ պաշտպանի դիրքում։


== Ակումբային կարիերա ==


=== Վաղ կարիերա ===
Ֆագները Կորինտիանսի ակադեմիայի սան է։ Իր պրոֆեսիոնալ դեբյուտը նշեց 2006 թվականի նոյեմբերի 1-ին՝ Ֆորտալեզայի դեմ խաղում։ 2007 թվականին վարձավճարով հանդես եկավ Վիտորիա Սալվադորում։
2007 թվականին Ֆագները տեղափոխվեց ՊՍՎ Էյնդհովեն։ Իր պաշտոնական դեբյուտը նշեց օգոստոսի 19-ին՝ Հերակլես Ալմելոյի դեմ խաղում։ Իր առաջին գոլը խփեց օգոստոսի 25-ին՝ ՆԵԿ-ի դեմ խաղում։ Այստեղ Ֆագները ստանում էր շատ քիչ խաղաժամանակ և անցկացրեց ընդամենը 3 հանդիպում՝ ՊՍՎ-ի հետ հաղթելով Նիդերլանդների առաջնությունը 2007-08 մրցաշրջանում և Նիդերլանդների սուպերգավաթը 2008 թվականին։


=== Վասկո դա Գամա ===
2009 թվականին Ֆագները միացավ Վասկո դա Գամային։ Իր դեբյուտը ակումբի կազմում նշեց մարտի 8-ին՝ Ֆրիբուրգենսեի դեմ խաղում։ Իր առաջին գոլը խփեց հուլիսի 14-ին՝ Վիլա Նովայի դեմ խաղում։ 2009 թվականին Ֆագները Վասկո դա Գամայի հետ հաղթեց Սերիա B-ն՝ տեղափոխվելով Բրազիլիայի բարձրագույն դիվիզիոն։ Իր առաջին հանդիպումը Սերիա A-ում Վասկո դա Գամայի կազմում անցկացրեց 2010 թվականի հուլիսի 14-ին՝ Գոյասի դեմ խաղում։ Հարավամերիկյան գավաթում իր դեբյուտը նշեց 2011 թվականի օգոստոսի 12-ին՝ Պալմեյրասի դեմ խաղում։


=== Վոլֆսբուրգ ===
2012 թվականի հուլիսի 24-ին Ֆագները 4 տարվա պայմանագիր կնքեց Վոլֆսբուրգի հետ։ Իր դեբյուտը նշեց օգոստոսի 18-ին՝ Գերմանիայի գավաթի Շյոնբերգի դեմ խաղում։ Իր առաջին հանդիպումը Բունդեսլիգայում անցկացրեց օգոստոսի 25-ին՝ Շտուտգարտի դեմ խաղում։ Այս մրցաշրջանում Ֆագները անցկացրեց 30 հանդիպում՝ դառնալով 2 գոլային փոխանցման հեղինակ։
2013 թվականին Ֆագները վարձավճարով վերադարձավ Վասկո դա Գամա՝ այստեղ անցկացնելով 26 հանդիպում։


=== Կորինտիանս ===
2014 թվականին՝ 7 տարվա բացակայությունից հետո Ֆագները վարձավճարով վերադարձավ Կորինտիանս։ Վերադարձից հետո իր առաջին հանդիպումը անցկացրեց փետրվարի 2-ին՝ Պոնտե Պրետայի դեմ խաղում։ Իր առաջին գոլը Կորինտիանսի կազմում խփեց մայիսի 11-ին՝ Սան Պաուլուի դեմ խաղում։ 2015 թվականի սկզբին Կորինտիանսը Վոլֆսբուրգից գնեց Ֆագների ամբողջ տրանսֆերը։ 2015 թվականին Ֆագները Կորինտիանսի հետ հաղթեց Սերիա A-ն։ 2017 թվականին Ֆագները Սերիա A-ում անցկացրեց 31 հանդիպում՝ ընդգրկվելով առաջնության խորհրդանշական հավաքականում և օգնելով Կորինտիանսին հաղթել մրցաշարում։


== Միջազգային կարիերա ==
2007 թվականին Ֆագները Բրազիլիայի Մ20 հավաքականի հետ հաղթեց Հարավային Ամերիկայի առաջնությունը։
2016 թվականին Ֆագները ընդգրկվեց Բրազիլիայի՝ Կոպա Ամերիկայի համար ընդլայնված կազմում, սակայն դուրս մնաց վերջնական թիմից։ Առաջին անգամ Բրազիլիայի ազգային հավաքական հրավիրվեց 2016 թվականի օգոստոսի 22-ին՝ Էկվադորի և Կոլումբիայի դեմ խաղերի համար։ Իր դեբյուտը ազգային հավաքականում նշեց 2017 թվականի հունվարի 26-ին՝ Կոլումբիայի դեմ խաղում։
2018 թվականի մայիսին Աուգուստոն ընդգրկվեց 2018 թվականի աշխարհի առաջնության համար Բրազիլիայի հավաքականի 23-հոգանոց թիմում։


== Կարիերայի վիճակագրություն ==


=== Ակումբային վիճակագրություն ===
2018 թվականի մայիսի 29-ի դրությամբ


=== Միջազգային վիճակագրություն ===
2018 թվականի մայիսի 29-ի դրությամբ


== Նվաճումներ ==


=== Ակումբային ===
Վիտորիա ՍալվադորԼիգա Բաիյանո․ 2007ՊՍՎ ԷյնդհովենՆիդերլանդների առաջնություն․ 2008
Նիդերլանդների սուպերգավաթ․ 2008Վասկո դա ԳամաՍերիա B․ 2009
Բրազիլիայի գավաթ․ 2011ԿորինտիանսՍերիա A․ 2015, 2017
Լիգա Պաուլիստա․ 2017


=== Անհատական ===
Սերիա A-ի տարվա խորհրդանշական հավաքական․ 2011, 2017
Լիգա Պաուլիստայի տարվա խորհրդանշական հավաքական․ 2015, 2016, 2017
Բոլա դե Պրատա․ 2017


== Ծանոթագրություններ ==


== Արտաքին հղումներ ==
Ֆագների պաշտոնական Ֆեյսբուքի էջը
Ֆագների պաշտոնական Ինստագրամի էջը
Ֆագները transfermarkt-ում
Ֆագները soccerbase.com-ում
Ֆագները WhoScored.com կայքում
Ֆագները Կորինտիանսի պաշտոնական կայքում